|  |  |
| --- | --- |
|  | **РЕПУБЛИКА БЪЛГАРИЯ**  Министерство на здравеопазването  Регионална здравна инспекция-Добрич  **СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ**  **за периода- 27.08- 02.09.2021 г. (35-та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 230 случая на заразни заболявания, от които

1. 47 са случаите на грип и остри респираторни заболявания (ОРЗ).

Общата заболяемост от грип и ОРЗ за областта е 57,06 %ооо на 10000 души.

Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
| 0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 26 | 12 | 3 | 6 | - | 47 | 57,06%ооо |

1. 179 регистрирани случая на заболели от COVID-19.
2. Регистрирани са 2 случая на въздушно-капкова инфекция - 2 варицели;
3. Регистрирани са 2 случая на чревна инфекция - 1 ентероколит и 1 колиентерит.
4. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Направени проверки на обекти в лечебни заведения за болнична и извънболнична медицинска помощ - 40бр.

Извършени са епидемиологични проучвания на регистрирани заразни болести -161 бр.

В отдел Медицински изследвания са изработени общо 213 бр. с 2 положителни резултата: 211бр. бързи антигенни тестове и 2 бр. тестове за антитела с 2 положителни резултата.

През **консултативния кабинет по СПИН /КАБКИС/** няма преминали лица.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 6 проверки на аптеки.

Изпратени документи към Изпълнителна Агенция Медицински надзор за заличаване на ЛЗ – 1

Подготвени и изпратени документи за промяна в обстоятелствата към Изпълнителна Агенция Медицински надзор - 1

Приети и обработени 1 жалба.

За периода в РКМЕ са приети и обработени 123 медицински досиета, извършени са 108 справки, изготвени са 230 преписки и 9 бр.МЕД за протокола за ТП на НОИ, проверени са 91 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ. Разгледани са **17** проектни документации, издадени са **1** здравно заключение и **5** становища по процедурите на ЗООС.

Извършени са **8** проверки на обекти с обществено предназначение (ООП) в процедура по регистрация, вкл. и по изпълнение на предписания. Регистрирани съгласно Закона за здравето са **4** ООП.

През периода са извършени общо **133 основни проверки** по текущия здравен контрол. Реализираните **насочени проверки са** **общо 290: 96** от тях са извършени във връзка с контрола по тютюнопушенето и продажбата на алкохол; **94** - контрол върху ДДД-мероприятията; **2** – по сигнали; **38 -** по изпълнение на предписание и заповед**; 60 -** в обекти с обществено предназначение и обществено достъпни места относно спазване на противоепидемичните мерки.

**Лабораторен контрол:**

Питейни води: физико-химичен и микробиологичен контрол – **4** бр. проби, които съответстват на нормативните изисквания.

Във връзка с насочен здравен контрол са изследвани по физико-химични и микробиологични показатели **3** бр. проби: **2** проби не съответстват (**1** проба не съответства по физико-химични показатели „мирис“ и „остатъчен активен хлор“ и една по показател „нитрати“); **5** проби са са изследвани по микробиологични показатели - съответстват на нормативните изисквания.

Минерални води: не са пробонабирани

Води за къпане:

* Морски води: извършено е пробонабиране в 1**2** зони за къпане и микробиологични изследвания на 1**2** бр. проби – няма отклонения от здравните норми.
* Води от плувни басейни – не са пробонабирани.

Лечебна кал: не е пробонабирана

Козметични продукти: физико-химичен и микробиологичен контрол – **2** бр. проби – съответстват на нормативните изисквания.

Биоциди и дезинфекционни разтвори: не са пробонабирани.

Физични фактори на средата: във връзка с планов контрол са извършени **6** бр. измервания на физичен фактор „шум“ в **1** обект, при което са констатирани наднормени нива на шум.

По отношение на констатираните отклонения от здравните норми са предприети следните **административно-наказателни мерки:**

**-** издадено е 1 предписание за провеждане на хигиенни и противоепидемични мерки;

-съставени са **7** акта за установяване на административни нарушения, 4 от които на юридически лица.

**Дейности по профилактика на болестите и промоция на здравето (ПБПЗ):**

Проведени са **5** лекции на **80** лица в пенсионерски клубове на територията на гр. Добрич и в комплекс за социални услуги за деца-Добрич, при провеждането на които са предоставени **80** бр. здравно-образователни материали. Оказана е индивидуална консултативна помощ на лица, на които е проведено изследване за съдържанието на въглероден монооксид в издишан въздух и карбоксихемоглобин (СО/ppm) в кръвта с апарат Smoker lyzer. Измерено е кръвно налягане на 11 лица.

Оказани **4 бр.** методични дейности на **4** лица (уредници на пенсионерски клубове и социални работници).

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **27.08- 02.09.2021 г.** по чл. 56 от Закона за здравето са извършени 74 проверки в 74 обекта (11 детски и учебни заведения, 55 други закрити обществени места по смисъла на § 1а от допълнителните разпоредби на Закона за здравето, 8 открити обществени места). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

**Д-Р ГРАЦИЕЛА ИЛИЕВА**

*За Директор на Регионална здравна инспекция-Добрич*

*Съгласно Заповед №РД-01-968/ 03.09.2021г. на Директора на РЗИ-Добрич*